[{"text_idx": "#000000", "text": "blogs in auxilinguas colectata per robot"}, {"text_idx": "#000001", "text": "UEA promesas novan retejon ene de kelkaj monatoj"}, {"text_idx": "#000002", "text": "Lau\u0306 Mark Fettes la laboro pri la retejo malrapide progresis interalie pro problemoj en la Centra Oficejo. La decido pri renovigo estis farita en 2013. Post unu-du monatoj Fettes esperas vidi la unuan rezultojn."}, {"text_idx": "#000003", "text": "La nuna aspekto de la provretejo de UEA."}, {"text_idx": "#000004", "text": "Dum la Universala Kongreso en Rejkjaviko, en julio 2013, la tiam nova estraro de UEA petis kaj ricevis de la komitato la rajton uzi 100.000 eu\u0306rojn por la prioritata tasko starigi novan retejon."}, {"text_idx": "#000005", "text": "Nur post la Universala Kongreso en Lillo en 2015, du jarojn post la decido prioritati la renovigon de la retejo, la estraro de UEA komisiis al Mario Be\u0301lisle el Svisio kaj Dima S\u0302evc\u0302enko el Rusio prepari analizojn pri la tiamaj stato kaj bezonoj de UEA sur la reta kampo."}, {"text_idx": "#000006", "text": "Dima S\u0302evc\u0302enko kune kun sia edzino Anna Striganova liveris 44-pag\u0302an raporton en majo 2016, dum la raporto de Be\u0301lisle s\u0302ajne neniam pretig\u0302is."}, {"text_idx": "#000007", "text": "Fine en januaro 2017 jam renovigita estraro de UEA publikigis detalan alvokon pri kandidatig\u0302o al la tasko. En aprilo 2017 la brazila komputisto Ana Ribeiro estis elektita por gvidi la teamon kiu realigu la laboron por nova retejo kaj administra sistemo de la asocio."}, {"text_idx": "#000008", "text": "Lau\u0306 Mark Fettes, prezidanto de UEA, la prokrastig\u0302on de la laboro pri la nova retejo kau\u0306zis problemoj en la Centra Oficejo."}, {"text_idx": "#000009", "text": "\u2013 Montrig\u0302is, en la jaroj de mia prezidanteco, ke la reteja projekto estas intime ligita kun la funkciado de la Centra Oficejo. Dum Osmo estis la g\u0302enerala direktoro, ne eblis s\u0302ang\u0302i multon en la retejo, c\u0302ar li simple ne kredis je la neceso au\u0306 indeco de s\u0302ang\u0302oj. Poste, dum la direktora periodo de Veronika, ni ja sukcesis ekigi pli grandskalan projekton sub la gvido de Ana Ribeiro, sed s\u0302i ne ricevis la bezonatan komunik-kanalon kun la oficistoj por povi adekvate kompreni iliajn bezonojn."}, {"text_idx": "#000010", "text": "Osmo Buller ne konsentas pri la aserto, ke li malhelpis la renovigon de la retejo:"}, {"text_idx": "#000011", "text": "\u2013 Kiam Mark elektig\u0302is prezidanto en Rejkjaviko en 2013 kaj akceptigis en la komitato la rezervon de 100.000 euroj por la reteja renovigo, li transprenis la gvidadon de tiu renovigo en siajn manojn kaj c\u0302esigis la renovigon pli frue komencitan de Andrej Grigorjevskij. Mi neniel bremsis lin nek entute havis rolon en la afero. Sur la interreta kampo mi koncentris min al la flegado de aktiva c\u0302eesto de UEA en Facebook."}, {"text_idx": "#000012", "text": "C\u0302ar la nova renovigo tamen ne progresis, la estraro subite s\u0302ang\u0302is sian opinion kaj petis ke Andrej Grigorjevskij tamen finu sian laboron pri la retejo. La provizora nova retejo estis lanc\u0302ita en 2014 dum la novembra Malferma Tago en la Centra Oficejo. De tiam oni atendas la anau\u0306anoncitan grandan renovigon."}, {"text_idx": "#000013", "text": "\u2013 Evidente Mark nun, kiam de lia sesjara prezidanteco restas ankorau\u0306 maksimume unu jaro kaj kvar monatoj kaj el lia strategia plano apenau\u0306 io rezultis, komencas kulpigi aliajn kaj tute aparte la direktorojn. Mi ne povas komenti tion, kiugrade li pravas pri la du jaroj post mia emeritig\u0302o, sed tio, kion li diras nun, aperas en tre duba lumo, se oni memoras liajn ripetajn lau\u0306dojn pri la laboro de mia posteulino."}, {"text_idx": "#000014", "text": "Komence de la jaro 2018 la taskon de g\u0302enerala direktoro transprenis Martin Scha\u0308ffer. Dum februaro kaj marto Ana Ribeiro okupig\u0302as pri la renovigo de la retejo kaj la tuta administra sistemo surloke, en la Centra Oficejo, kaj lau\u0306 Mark Fettes la laboro nun progresas bone."}, {"text_idx": "#000015", "text": "\u2013 Nun la projekto antau\u0306eniras sur la g\u0302usta vojo, lau\u0306 mia kompreno, kun bone reciproka komunikado inter la reteja teamo kaj la oficistoj. Per tio montrig\u0302is, ke la plej kerna programista laboro rilatas al la diversaj datumbazoj uzataj de la Oficejo \u2014 precipe la adresaro, la kontoj, kaj la Libroservo. Ana jam dekomence planis pli sekuran arkitekturon de la datumbazoj, por protekti ilin kontrau\u0306 eksteraj atakoj. Nun s\u0302i laboras por ekipi ilin per la necesaj administraj programoj por faciligi la rutinan laboron de la oficistoj."}, {"text_idx": "#000016", "text": "La renovigo de la retejo ne temas nur pri g\u0302ia ekstera aspekto, sed ankau\u0306 kaj precipe pri g\u0302iaj funkcioj, Mark Fettes diras:"}, {"text_idx": "#000017", "text": "\u2013 Unu el la c\u0302efaj fruktoj de tiu laboro, en la fino, estos t.n. \u201cmembrospaco\u201d kie c\u0302iu membro povos ensaluti, redakti siajn personajn datumojn, kontroli la staton de sia konto, voc\u0302doni por Komitatanoj B kaj eventuale pri aliaj temoj, kontakti delegitojn kaj aliajn ofichavantojn, ktp. Sed c\u0302io c\u0302i dependas de la glata funkciado de la datumadministrado en la Oficejo, do tion ni devas certigi antau\u0306 c\u0302io alia."}, {"text_idx": "#000018", "text": "La projekto montrig\u0302is pli ampleksa ol oni komence kredis, sed la unuaj rezultoj baldau\u0306 videblos, Mark Fettes kredas."}, {"text_idx": "#000019", "text": "\u2013 Mi esperas ke jam ene de unu-du monatoj oni komencos vidi kelkajn fruktojn de tiu laboro, sed necesas kompreni, ke multo ne estas videbla, c\u0302ar temas pri la fona pretigo de laborsistemoj videblaj nur por oficistoj. La tuta dau\u0306ro de la projekto estos do pli longa ol mi komence imagis. Temas tamen pri la unua funda renovigo de niaj sistemoj de post la okdekaj jaroj. Espereble la nova arkitekturo restos solida kaj uzebla dum simile longa tempo."}, {"text_idx": "#000020", "text": "Lau\u0306 Ana Ribeiro la publike videbla parto de la nova retejo de UEA estas teknike preta jam delonge kaj jam videbla c\u0302e la adreso nova.uea.esperanto.net. Tie eblas vidi, ke la nova retejo de UEA estas farita per la populara enhav-administra sistemo WordPress, kiun nuntempe uzas ankau\u0306 Libera Folio."}, {"text_idx": "#000021", "text": "Ana Ribeiro ne volas precizigi la prognozon de Mark Fettes pri la tempo, kiam la nova retejo povos esti lanc\u0302ita, sed atentigas, ke la laboro pri la administra sistemo postulas multe da tempo, kaj la nova sistemo estos enkondukita pas\u0302on post pas\u0302o."}, {"text_idx": "#000022", "text": "\u2013 C\u0302ar mi valorigas la travideblecon de mia laboro, la evoluo pri kodado de nova administrejo de membroj de UEA estas komplete registrita je la retejo Github, kie ajna homo povas trarigardi, diras Ana Ribeiro."}, {"text_idx": "#000023", "text": "La renovigo de la administra sistemo de UEA lau\u0306 s\u0302i montrig\u0302is pli komplika tasko ol antau\u0306vidite."}, {"text_idx": "#000024", "text": "\u2013 La administrado de membroj de UEA estas farita delonge de iu \u201cnigraekrana\u201d programo kiu evoluis lau\u0306 la tempo, kaj g\u0302i havas pli da esceptoj ol reguloj. Por plene enretigi la administradon de membroj de UEA, estas bezonata granda kompreno pri kiel la nuna administrado funkcias kaj kiel g\u0302i funkcios kiam g\u0302i estos plene en la reto. Mi esperas ke baldau\u0306 ni lanc\u0302os unuan version de la administrilo kun ankau\u0306 kelkaj videblaj bonaj aferoj por membroj, kiel eblo els\u0302uti la revuon Esperanto en malgranda formo au\u0306 en MP3 por blinduloj."}, {"text_idx": "#000025", "text": "Elekta komisiono volas du novajn estraranojn"}, {"text_idx": "#000026", "text": "Post la elekto de Aleks Kadar kiel nova g\u0302enerala sekretario de UEA, la elekta komisiono proponas ke aldone estu elektitaj du pliaj estraranoj: Huang Yinbao (Trezoro) kaj Orlando Raola."}, {"text_idx": "#000028", "text": "La diskuto pri elekto de pliaj estraranoj de UEA komencig\u0302is fine de la pasinta jaro, post kiam la estraro de la asocio decidis, ke g\u0302enerala sekretario Martin Scha\u0308ffer transprenu la postenon de la tiama g\u0302enerala direktoro de la asocio, Veronika Poo\u0301r."}, {"text_idx": "#000029", "text": "C\u0302ar la g\u0302enerala direktoro de la asocio estas oficista posteno, kiun ne eblas kombini kun laboro en la estraro, la estraro tiel perdis unu el siaj plej aktivaj anoj."}, {"text_idx": "#000030", "text": "La komitato longe diskutis, c\u0302u entute necesas elekti novajn estraranojn, konsiderante ke tute nova estraro estos elektita jam post kelkaj monatoj, dum la Universala Kongreso en Lisbono. Iuj argumentis, ke en la nuna financa situacio de la asocio pli bonus s\u0302pari monon ol uzi g\u0302in por la vojag\u0302- kaj restadkostoj de estraranoj dum kunsidoj."}, {"text_idx": "#000031", "text": "Post du voc\u0302donoj la komitato sukcesis elekti novan g\u0302eneralan sekretarion, Aleks Kadar, kiu promesis prioritate okupig\u0302i pri la ekonomia situacio de la asocio. Nun la elekta komisiono sendis al la komitato de UEA sian proponon pri la sekvaj pas\u0302oj."}, {"text_idx": "#000032", "text": "La elekta komisiono opinias, ke kvankam c\u0302iuj restantaj kvin kandidatoj estas \u201ctre ideohavaj, spertaj kaj valoraj aktivuloj kiuj povas doni tre gravan kontribuon al la estrara laboro de UEA\u201d, neniu el ili povas sola transpreni c\u0302iujn nunajn taskojn en la estraro \u2013 financoj, kongresoj, kulturo, scienca kaj faka agado."}, {"text_idx": "#000033", "text": "Tial la komitato lau\u0306 la elekta komisiono devus elekti du novajn estraranojn. La du plej tau\u0306gaj kandidatoj por la bezonataj taskoj lau\u0306 la komisiono estas Huang Yinbao (Trezoro), kiu ig\u0302u estrarano pri financoj, kaj Orlando Raola, kiu transprenu la ceterajn taskojn menciitajn."}, {"text_idx": "#000034", "text": "Antau\u0306 ol voc\u0302doni pri konkretaj nomoj, la komitato de UEA voc\u0302donos pri tio, c\u0302u efektive estu elektitaj du pliaj estraranoj, nur unu, au\u0306 ec\u0302 neniu."}, {"text_idx": "#000035", "text": "La kompleta propono de la elekta komisiono legeblas c\u0302i tie."}, {"text_idx": "#000036", "text": "Nova forum pri auxlinguas, che \"Discord\""}, {"text_idx": "#000037", "text": "Regretable, li diskusiones no es nur in auxlinguas, ma anke per naturala linguas. Ma diskusiones per auxlinguas anke prezenta."}, {"text_idx": "#000041", "text": "Libera Folio plej populara primovada retejo"}, {"text_idx": "#000042", "text": "En enketo farita de Richard Delamore Libera Folio montrig\u0302is la klare plej populara retejo pri la Esperanto-movado inter la respondintoj."}, {"text_idx": "#000043", "text": "Richard Delamore, vaste konata kiel la videoblogisto Evildea, faris sian nesciencan enketon afis\u0302ante demandojn en la retservoj Reddit, Facebook kaj Twitter. Aldone li dissendis la enketon retpos\u0302te al siaj konatoj dise en la mondoj kaj petis ilin diskonigi g\u0302in."}, {"text_idx": "#000044", "text": "La maniero lau\u0306 kiu la enketo estis farita sendube influis la rezulton, diras Sten Johansson, profesia statistikisto:"}, {"text_idx": "#000045", "text": "\u2013 Se oni staras ekster IKEA-vendejo demandante homojn, kie ili preferas ac\u0302eti meblojn, la rezulto ne multe valoras. Se oni demandas ekster kelkaj vendejoj, jam estas pli bone, sed tamen malfacilas difini, kiujn grupojn oni atingis kaj kiujn ne."}, {"text_idx": "#000046", "text": "La demandojn respondis entute 86 personoj, kaj Richard Delamore mem atentigas, ke ilia opinio ne estas reprezenta por la tuta reta Esperantujo. Tamen li opinias ke g\u0302i donas ian superrigardon."}, {"text_idx": "#000047", "text": "La fakto ke la enket-demandoj estis disvastigitaj tra la Esperanto-sekcio de Reddit sendube kau\u0306zis, ke sufic\u0302e multaj el la respondintoj, entute 12 personoj, menciis g\u0302uste la Esperanto-sekcion de Reddit inter la retejoj pri la Esperanto-movado kiujn ili ofte uzas."}, {"text_idx": "#000048", "text": "Tamen rimarkindas, ke klare pli multaj respondintoj, entute 19 personoj, indikis Liberan Folion, kvankam la enketo ne estis disvastigita pere de Libera Folio."}, {"text_idx": "#000049", "text": "Tiel Libera Folio lau\u0306 la enketo montrig\u0302is la plej populara retejo pri la Esperanto-movado inter la respondintoj, superante ec\u0302 la g\u0302eneralan kategorion \u201cretejoj de asocioj\u201d, kiun menciis 14 el la respondintoj."}, {"text_idx": "#000050", "text": "Po kvin respondintoj menciis la retejojn Lernu.net kaj Edukado.net, dum kvar menciis la retejon La Balta Ondo, ligitan al periodaj\u0302o La Ondo de Esperanto. Respondantoj rajtis mencii pli ol unu retejon, sed 34 fakte indikis, ke ili ofte uzas neniun retejon pri la Esperanto-movado."}, {"text_idx": "#000051", "text": "Aparte rimarkindas, ke evidente ne multaj el la respondintoj interesig\u0302as pri la retejoj de diversaj Esperanto-asocioj, se c\u0302iuj ekzistantaj asociaj retejoj kune kalkulitaj estas malpli vizitataj de ili ol Libera Folio. Eblas supozi, ke multaj el la respondintoj tute ne membras en ajnaj Esperanto-asocioj."}, {"text_idx": "#000052", "text": "Ni demandis al Richard Delamore, kiel lau\u0306 lia opinio retejoj de asocioj povus ig\u0302i pli interesaj kaj utilaj por membroj kaj potencialaj membroj. Lau\u0306 li malfacilas respondi g\u0302enerale, c\u0302ar c\u0302iu kulturo havas malsamajn opiniojn pri tio, kio necesas por krei efikan retejon."}, {"text_idx": "#000053", "text": "\u2013 La retejo, kiu plej g\u0302enas min, estas la retejo de UEA. Kiam mi rigardas g\u0302in, mi ne ekimagus, ke UEA estas ia grandskala internacia asocio. Male, la retejo donas la impreson, ke studento rapide kunmetis g\u0302in sen la konsilo de bona grafikisto/retfasonisto. G\u0302i estas tute senviva kaj aspektas kiel Web 1.0. Jen bona ekzemplo de moderna retejo por loka branc\u0302o de La Instutuo Konfuceo. Oni povas rapide vidi diferencon."}, {"text_idx": "#000055", "text": "\u2013 Mi ne vere vidas mankojn kun Libera Folio. La lastatempa g\u0302isdatigo al la aspekto kaj funkciado de la retejo multe plibeligis g\u0302in. Antau\u0306e la komenta sistemo estis tute fus\u0302a sed nun g\u0302i s\u0302ajnas bone funkcii. Mi opinias, ke la sola manko estas regula enhavo."}, {"text_idx": "#000056", "text": "Manko de regula enhavo tamen kompreneble estas serioza problemo, kiu videblas ne nur c\u0302e Libera Folio, sed ankau\u0306 ekzemple c\u0302e la diversaj asociaj retejoj. Libera Folio kiel c\u0302iam bonvenigas proponojn pri atentindaj temoj kaj volonte akceptas interesajn artikolojn por publikigo."}, {"text_idx": "#000064", "text": "Per dua voc\u0302donado la komitato de UEA sukcesis elekti novan g\u0302eneralan sekretarion. Aleks Kadar anstatau\u0306os Martin Scha\u0308ffer, kiu ig\u0302is la g\u0302enerala direktoro de la asocio. Li promesas aparte okupig\u0302i pri la problema financa situacio de la asocio."}, {"text_idx": "#000066", "text": "En novembro la estraro de UEA anoncis, ke la g\u0302enrela direktoro de la asocio, Veronika Poo\u0301r, forlasos sian postenon fine de la jaro 2017. S\u0302ian postenon transprenis Martin Scha\u0308ffer, kiu g\u0302is la jars\u0302ang\u0302o estis estrarano, komitatano kaj g\u0302enerala sekretario de UEA."}, {"text_idx": "#000067", "text": "Lige kun la anoncita s\u0302ang\u0302o de g\u0302enerala direktoro la estraro de UEA deziris, ke nova g\u0302enerala sekretario estu trovita ekster la nuna estraro, c\u0302ar la ceteraj estraranoj jam estas supers\u0302utitaj de taskoj. Pro la sama kialo la estraro proponis, ke estu alelektitaj maksmimume du pliaj estraranoj. Ambau\u0306 deziroj de la estraro estis akceptitaj de la komitato en reta voc\u0302dono."}, {"text_idx": "#000068", "text": "Por la posteno de g\u0302enerala sekretario aperis tri kandidatoj: Brunetto (Bruc\u0302jo) Casini, Aleks Kadar kaj Orlando Raola. En la unua reta balotado neniu el ili ricevis sufic\u0302e da voc\u0302oj por esti elektita. En dua balotado la komitato tial elektis inter la du kandidatoj kiuj ricevis plej multe da voc\u0302oj: Aleks Kadar kaj Orlando Raola."}, {"text_idx": "#000069", "text": "En la nova balotado Aleks Kadar ricevis 33 voc\u0302ojn, Orlando Raola 14, kaj kvar komitatanoj lasis malplenajn balotilojn."}, {"text_idx": "#000070", "text": "Al la sukceso de Kadar supozeble iom kontribuis la fakto, ke lia kontrau\u0306kandidato Orlando Raola en la komitataj diskutoj s\u0302ajnis serioze konsideri la proponon movi la Centran Oficejon de la asocio for de Roterdamo por s\u0302pari monon. La komitato ne kutimas favori tiajn radikalajn ideojn kun neantau\u0306videblaj rezultoj. Kadar aliflanke atentigis, ke li log\u0302as en Parizo, je kelkhora distanco de la Centra Oficejo, kaj facile povos vizitadi g\u0302in."}, {"text_idx": "#000071", "text": "Tuj kiam la rezulto de la baloto ig\u0302is konata, Libera Folio petis la novan g\u0302eneralan sekretarion rakonti pri siaj planoj kaj prioritatoj."}, {"text_idx": "#000074", "text": "\u2013 Unue, estas multe por lerni: pri la taskaro de estrarano, aparte de g\u0302enerala sekretario, pri funkciado de la asocio, c\u0302u \u201csurpapere\u201d, lau\u0306 la regularoj, c\u0302u realvive. Ni devas rapide organizi transdonon de spertoj kaj konoj kun la antau\u0306a g\u0302enerala sekretario, Martin Scha\u0308ffer. Kaj mi s\u0302atus interkonsilig\u0302i kun la ceteraj estraranoj pri taskodivido kaj plej urg\u0302aj farendaj\u0302oj. Poste, au\u0306 eble samtempe, mi eklaboros pri la sekretariaj taskoj, kiuj estis listigitaj en la anonco por la posteno."}, {"text_idx": "#000075", "text": "\u2013 Apartan fokuson mi havos pri la financa situacio de la asocio. Kiel anoncite, mi intencas aktive partopreni la laboron de la laborgrupo pri financoj. La celo estas certigi glatan funkciadon de UEA je siaj kernaj agad- kaj funkci-kampoj."}, {"text_idx": "#000076", "text": "Kion konkrete vi volas fari pri la financa situacio kaj la Centra Oficejo?"}, {"text_idx": "#000077", "text": "\u2013 En la lastaj jaroj kelkaj timis, ke UEA mortos pro malapero de la membroj, sed ric\u0302a, kun abunda kapitalo. Nun iuj timas, ke la financaj deficitoj akcelos la kolapson de UEA. La defio estas do granda kaj grava. Necesas racie, senpasie analizi la kontojn. Serc\u0302i vojojn por ekvilibrigi la kurantajn el- kaj enspezojn. C\u0302iuj vojoj estu esplorataj. Mi fidas ke la laborgrupo pri financoj atenteme kaj energie cerbumos kaj proponos realigeblajn ideojn."}, {"text_idx": "#000078", "text": "\u2013 La solvoj ne estas evidentaj, alikaze ni estus jam trovintaj kaj efektivigintaj ilin. Sed la situacio ankau\u0306 ne estas senespera. Kiel montris la futbala teamo de TEFA en Seulo, venki eblas. La UK 2018 estos lisbona, ankau\u0306 por la kasoj, la UK 2019 finnvenka. Intertempe konsolon ni trovu en la proverbo \u201cLa dorm\u2019 estas bona, se mankas la mono\u201d..."}, {"text_idx": "#000079", "text": "La lasta adreso de Nikolaj Incertov"}, {"text_idx": "#000080", "text": "Nikolaj Incertov estis unu el la esperantistoj, kiuj pereis dum la Stalinaj persekutoj. Fine de januaro, kadre de projekto kiu celas eternigi la memoron de la viktimoj, sur la muro de lia lasta log\u0302domo en Moskvo estis fiksita memortabulo. Nun rusiaj esperantistoj intencas serc\u0302i la lastajn adresojn de pliaj persekutitoj, rakontas Nikolao Gudskov."}, {"text_idx": "#000081", "text": "La granda teroro de Stalino \u2013 la pinto de politikaj reprezalioj en Sovetunio en 1937\u201338 \u2013 lasis en la socio de c\u0302iuj sovetiaj popoloj grandan vundon, kies cikatroj doloras g\u0302is nun."}, {"text_idx": "#000082", "text": "Grandan signifon g\u0302i havis por la Esperanto-movado en la lando. La plejparto de la c\u0302efaj movadaj gvidantoj kaj aktivuloj estis au\u0306 mortpafitaj, au\u0306 kondamnitaj al longaj jaroj en koncentrejoj, de kiuj ne multaj revenis."}, {"text_idx": "#000083", "text": "La projekto \u201cLa lasta adreso\u201d estas civitana iniciato, celanta al la eternigo de la memoro pri la politikaj reprezaliitoj. Memore al la viktimo sur la muro de domo, kie log\u0302is reprezaliito, oni instalas malgrandan s\u0302ildon, dedic\u0302itan al unu homo. La principo de la projekto estas \u201cUnu nomo, unu vivo, unu signo\u201d."}, {"text_idx": "#000084", "text": "La projekton efektivigas la Fondaj\u0302o por la eternigo de la memoro de viktimoj de politikaj reprezalioj \u201cLa lasta adreso\u201d, lau\u0306 informoj el datumbazo de la societo \u201cMemorialo\u201d. La laboro estas pli energia tie, kie trovig\u0302as aktivaj kaj kompetentaj homoj, pri tio okupig\u0302antaj. Tiaj aktivuloj trovig\u0302is en la moskva distrikto S\u0302abolovskij, kie ili malkovris la log\u0302adresojn de c\u0302iuj viktimoj el sia distrikto, kio postulis grandan laboron en arkivoj kaj organizajn fortojn."}, {"text_idx": "#000085", "text": "Ekde 1937 g\u0302is 1939 el la domo 11 lau\u0306 H\u0302avsko-S\u0302abolovska strateto la sovetia sekreta polico OGPU-NKVD arestis 24 homojn; c\u0302iuj estis mortpafitaj. (Temas pri 15 domoj de la kvartalo kun la sama numero \u2013 eksperimenta konstruaj\u0302aro en konstruktivisma stilo de arkitekto Nikolaj Travin). Estis tajloro, kinofilmisto, kuracisto-epidemiologo, aktoro, tekstokorektisto, direktoro de fabriko, senlaborulo... Inter ili estis nenio komuna, krom la log\u0302loko."}, {"text_idx": "#000086", "text": "Kaj unu el ili estis eminenta esperantisto, unu el la gvidantoj de Sovetrespublikara Esperantista Unio, SEU, dum longaj jaroj ties respondeca sekretario, Nikolaj Jakovlevic\u0302 Incertov (1896-1937). La aktivulino de la distrikto Inna Drobinskaja, esplorante la aferon, precizigis la adreson kaj turnis sin por pliaj donitaj\u0302oj al Rusia Esperantista Unio, REU, por finarang\u0302i la aferon. De esperantistoj oni ricevis certajn informojn, tradukojn al la rusa de kelkaj materialoj kaj g\u0302eneralajn skizojn pri la reprezalioj kontrau\u0306 esperantistoj, kaj kelkajn malnovajn eldonaj\u0302ojn por ekspono."}, {"text_idx": "#000087", "text": "Antau\u0306 la komenco de instalado de la memors\u0302ildoj en la 31-an de oktobro (tago de politikaj prizonuloj en Rusio) okaze de 80-jarig\u0302o de granda teroro, en la municipa muzeo Galerio sur S\u0302abolovka/Muzeo de avangardo, trovig\u0302anta g\u0302uste en tiu kvartalo, malfermig\u0302is ekspozicio, dedic\u0302ita al viktimoj de politikaj reprezalioj. G\u0302i rakontas pri 5 el tiuj 24 mortigitoj, kiuj log\u0302is en la kvartalo \u2013 c\u0302iuj 15 domoj havis iam la saman numeron \u2013 11 H\u0302avsko-S\u0302abolovska strateto."}, {"text_idx": "#000089", "text": "La ceremonion partoprenis la iniciatintoj de la instalo de la s\u0302ildo, aktivuloj de la societo Memorial, esperantistoj (interalie la prezidanto de REU Svetlana Smetanina) kaj ec\u0302 nepo kaj pranepo de Nikolaj Incertov, kiuj hazarde eksciis pri la afero pere de la interreto. Sonis paroloj pri Incertov, aliaj mortigitoj dum la Granda Teroro, de esperantistoj kaj neesperantistoj. Poste oni instalis ankorau\u0306 unu memors\u0302ildon sur najbara konstruaj\u0302o, pri la latva aktoro Ru\u0304dolfs Banca\u0304ns."}, {"text_idx": "#000090", "text": "Ni eksciis pri la projekto \u201cLa lasta adreso\u201d tute hazarde, de la iniciatintoj de la distrikto S\u0302abolovskij. Sed nun ni intencas dau\u0306rigi tiun laboron, peni trovi lastajn adresojn de aliaj esperantisto pereintaj en tiuj teruraj jaroj, kaj fari memors\u0302ildojn ankau\u0306 pri ili."}]